पूर्वी रोमानिया में शनिवार को कॉन्सटांटा के लोगों ने कई मरे हुए पक्षियों को देखा और अधिकारियों को सर्तक किया कि शायद ये पंछी फ़्लू का शिकार हुए हैं.अब स्वास्थ्य अधिकारियों का कहना है कि मौत ज़हरीली शराब पीने से हुई है.अधिकारियों के मुताबिक अंगूरों से वाइन बनाने की प्रक्रिया के बाद जो सामग्री बचती है पक्षियों ने उसे पी लिया जो घातक साबित हुआ.  पिछले कुछ दिनों में अमरीका और स्वीडन समेत कई देशों में रहस्यमयी तरीके से पक्षियों की बड़ी संख्या में मौत की ख़बरें आई हैं.रहस्यमयी मौतअमरीका में नए साल में हज़ारों पक्षियों की मौत के लिए आतिशबाज़ी को ज़िम्मेदार ठहराया गया था.नए साल की आधी रात को एक हज़ार से ज़्यादा ब्लैक बर्ड पक्षी अचानक आसमान से गिरने लगे.सुबह घरों की छतों, सड़कों और गलियारों में हर तरफ़ ब्लैक बर्ड के शव बिखरे पड़े थे.कुछ विशेषज्ञों का अंदाज़ा है कि नए साल के मौके पर न्यूयॉर्क में हुई आतिशबाज़ी से यह पक्षी अत्यधिक तनाव से गुज़रे और ये उनके लिए जानलेवा साबित हुआ होगा.जबकि स्वीडन में अधिकारियों का मानना है कि करीब 100 पक्षियों पर किसी ने गाड़ी चढ़ा दी थी.